Jesus Christ Superstar

Jesus Christ Superstar er en rockopera af Andrew Lloyd Webber. Forestillingen omhandler Jesu sidste dage på jorden og ses hovedsageligt fra Judas' synspunkt. Forestillingen har en mere menneskelig indgangsvinkel til Jesus. Opsætning blev opsat første gang i 1971 på Broadway og året efter i Londons West End. Musikken er skrevet af Sir Andrew Lloyd Webber og har tekster af Tim Rice. Jesus Christ Superstar var den første rockopera, siden efterfulgt af eksempelvis RENT.

Historien 
Selve plottet følger stort set biblens beskrivelser af Jesu sidste dage på jorden. Der er dog nogle væsentlige forskelle i personkarakteristikken af de to hovedpersoner, Jesus og Judas i hhv. de bibelske tekster og i Tim Rices lyrik.

I Bibelens gengivelse af Jesu "ypperstepræstelige bøn" i Getsemane Have skærtorsdag nat (Joh. 17,20) er der ikke tvivl om, at Jesus til sidst er beredt til at udføre det offer, Gud har pålagt ham at give: at dø for vore synders skyld. Han siger ganske vist først: "Fader hvis det er muligt, så tag denne kalk fra mig". Men han slutter med at sige "Ske din vilje!". I Tim Rices tekst anklager Jesus gentagne gange Gud for den opgave, han har givet ham. Og han slutter til sidst med ordene: "Så tag mig nu! Før jeg skifter sind!" ("Before I change my mind!")

I musicalen synes Judas at have opfattelsen af, at Jesus skulle være en frihedskæmper, der rent fysisk ville lede et oprør mod Romerriget. Og han fortsætter sine anklager 2000 år efter Jesu død, hvor Judas' genfærd igen kommer frem med nye anklager mod Jesus. Denne gang fordi Jesus valgte et forkert tidspunkt til at stå frem for menneskeheden. "Hvis du var kommet i dag, kunne du have brugt de moderne massemedier, og dit budskab kunne have fået meget større udbredelse."

Musicalen starter med en sang af Judas, omhandlende Jesu projekt. Folket ser ham som en Gud og ikke længere som menneske. Dette forudser Judas vil blive et problem. Igennem musicalen møder vi Kajfas, ypperstepræsterne og farisæerne, der alle ønsker Jesus henrettet for at spotte Gud. Jesu tilhængere er klar til at følge ham og kæmpe imod de romerske magter, Jesus føler dog det bliver gjort på en forkert måde. Historien har hovedsageligt sit omdrejningspunkt hos forholdet mellem Judas og Jesus, Jesu menneskelighed og tvivl på sin Gud samt et trekantsdrama mellem Jesus, Judas og Maria Magdalene.

Musicalen slutter – i modsætning til Bibelen – med Jesu død på korset. Der er ikke direkte gengivet nogen opstandelse, bortset fra antydninger i de sidste stykke musik (postludiet/epilogen) uden ord for blide strygere.

Sange

Første akt 
 Ouverture – orkestret
 Heaven on their minds (Alt for himmelvendte sind) – Judas
 What's the buzz/Strange Thing (Hva' der los?/Hendes slags) – Apostlene, Jesus, Maria, Judas
 Everything's allright (Alting er all right) – Maria, Jesus, Judas
 This Jesus must die (Denne Jesus må dø) – Kaifas, Annas, ypperpræsterne
 Hosanna (Hosianna) – ensemble
 Simon Zeolotes/Poor Jerusalem (Simon Zeolotes/Arme Jerusalem) – Simon, ensemble, Jesus
 Pilate's dream (Pilatus' drøm) – Pilatus
 The Temple (Templet) – ensemble, Jesus
 Everthing's Alright (Reprise) (Alting er ok, reprise) – Maria, Jesus
 I Don't know how to love him (Jeg vil så gerne nå ham) – Maria
 Damned for all time (Dømt for al tid) – Judas
 Blood Money (Blodpenge) – Kaifas, Annas, Judas, ensemble

Anden akt 

 The Last Supper (Den sidste nadver) – Apostlene, Jesus, Judas
 Gethsemane (I only want to say) (Gethsemane Have) – Jesus
 The Arrest (Arrestationen) – Judas, Jesus, apostlene, ensemble, Kaifas, Annas
 Peter's Denial (Peters fornægtelse) – Peter, en ung kvinde, en soldat, en gammel mand, Maria
 Pilate and Christ (For Pilatus) – Pilatus, Annas, Jesus, ensemble
 King Herod's Song (Herodes' sang) – Herodes
 Could we start again please? (Ku' vi starte forfra) – Maria, Peter, apostlene
 Judas death (Judas' død) – Judas, Kaifas, Annas
 Trial before Pilate (For Pilatus igen) – Pilatus, Jesus, Kaifas, Annas, ensemble
 Superstar (Superstar) – Judas, ensemble
 The Crucifixion (Korsfæstelsen) – Jesus
 John 19:41 (Johannes evangeliet kapitel 19 linje 41) – orkestret

Orkestrering 
 REED I : Fløjte/Piccolo
 REED II : Fløjte/Klarinet
 REED III: Obo
 REED IV : Fagot
 Horn
 2 Trompeter
 Trombone/Tuba
 Trommesæt
 Percussion
 Elektrisk guitar
 El-bas
 Violin I-II
 Bratch
 Cello

Danske opsætninger 
 Søndergadeskolen, Silkeborg (November 1971) Kor og orkester under ledelse af lærer Peter Wendelboe. Engelsk tekst.
 Falkoner Centret (1972) Dansk tekst. Gendigtet af Johannes Møllehave. 
Varde Sommerspil - 7-kanten (1988) 
Fraugde Kirke 1991 - instruktion Erik Bent Svendlund
 Aarhus Teater 1993
 Horsens Statsskole 1997
 Gasværket (tidligere Østre Gasværk Teater) (2002) 
 Aalborg Teater 2004
 Teatret Gorgerne i Portalen, Greve Teater- og Musikhus (2006) 
 Folketeatret (2007) 
 Hvidovre Musikskole, Teater Vestvolden (2009)
 MCH Herning Kongrescenter (April 2010)
 Teatergruppen Fidus, Nyborg (December 2010)
 Teatret Gorgerne i Tivolis Koncertsal (September 2011)
 Hasseris Gymnasium (Februar 2015)
 Aarhus Teater 2017
50 års Jubilæum - Danmarks turné (2020)
Varde Sommerspil - 7-kanten (2022)
Jysk Musikteater, Silkeborg (2023)

Eksterne henvisninger 

Musicals fra Storbritannien